Papp

Papp on taimsetest kiududest koosnev materjal, mis on paberist paksem ja tugevam.

 Omadused 
Papid erinevad paksuselt ja pinnatöötluselt. Erinevusi põhjustab ka papi valmistamiseks kasutatud kiudmaterjal: puitkaltsud, vanapaber, õlg, roog või turvas. Valmistamise tehnoloogia sõltub tooraine liigist ja papi kasutamise otstarbest. Pappi kasutatakse näiteks pakendite valmistamiseks või esemete pakkimiseks.

 Jaotus 
 Kartong on õhem sile papp, mida kasutatakse piltide raamimisel, tugialusena erinevatele materjalidele.
 Hallpapp (greyboard) on värvilt hall papp, mille tooraineks on vanapaber. See on väga tugev, vastupidav ja painduv papp. Võrreldes pehmemate pappidega ei imendu kleepaine sellel nii kiiresti. Puuduseks mineraalosakeste sisaldus, mis märgatavalt kahjustab nuga. Kasutatakse köitepapina kõvas köites trükiste valmistamisel.
 Nahkpapp (leatherboard) on pruuni värvi papp, mille tooraineks on aurutatud puidumass. Nimetus on tulnud nahaga sarnasest värvist ja painduvusest.
 Õlgpapp on kollaka-roheka värvusega papp, mille tooraineks on kollane õlg. Õlgpapp pole eriti tugev, papp on rabe.
 Lainepapp (corrugated fiberboard) on mitmekihiline mahuline papp, mida kasutatakse õrnemate esemete ja mööbli pakkimisel. Viimastel aegadel on lainepapi kasutamine käsitöös väga levinud. Pappi on saada erineva laine tihedusega, samuti eri värvitoones.https://www.tlu.ee/opmat/tp/paber/papp_ja_kartong.html

 Tootmine 
Pappi toodetakse lehtede või rulli kujul. Papi valmistamine sarnaneb paberi valmistamisega.

Eestis on pappi toodetud näiteks Räpina paberivabrikus ja Joaveski papivabrikus.

Viited

Kategooria:Materjalid
Kategooria:Trükindus
Kategooria:Kunstitarbed